Lelencgyerekként nehéz gyerekkora volt. Versírásra még a háború előtt Weöres Sándor biztatta, de Várkonyi Nándor is mestere volt. Pomázon, később Pécsett gimnazista, utóbbi helyen a konzervatóriumot is elvégezte. A második világháború alatt Hajnal Annát és Keszi Imrét bújtatta a zsidóüldözés elől. Első kötete 1943-ban jelent meg, utána húsz évig nem jelenthetett meg újabb. 1948–1949-ben a Fiatal Magyarország újságírója, 1949–1950-ben a Könyvhivatal lektora volt. A pesti forradalmat az "1956 október" című versében üdvözölte. Az 1960-as években az Irodalmi Lexikon munkatársa volt. August Wilhelm Schlegel és Franz Theodor Csokor munkáit fordította. A hetvenes évek második felétől egyre kevesebbet publikált, halála előtt kerámiákat, népi szőtteseket készített.